Publication: Magyar Közlöny
Issue: MK-2008-10 (Year: 2008, Number: 10)
Era: 2004-2010
Section: kapcsolatban, a 33/2004. (IX. 28.) AB határozatban (ABH
Paragraph Index: 247

kapcsolatban, a 33/2004. (IX. 28.) AB határozatban (ABH 2004, 457., a továbbiakban: Abh.), kifejtetteket. Ebben az ügyben született elsõ alkalommal döntés olyan kifogásról, amelyet már a hitelesítést elrendelõ OVB határozat ellen benyújtott kifogások alapján hozott alkotmánybírósági határozat ismeretében, az eredményes aláírásgyûjtés után, a népszavazás elrendelését követõen nyújtottak be. Az említett ügyben a kifogások egyebek között a népszavazásra feltett kérdés idõszerûségét, ezzel kapcsolatban értelmezhetõségét vitatták. Az Alkotmánybíróság az Abh.-val lezárt ügyben a népszavazás, a népszavazási eljárás jellegzetességeibõl indult ki és – az adott ügyben felmerült egyértelmûségi kifogással kapcsolatban – megállapította: az alkotmánybírósági vizsgálat minden esetben arra irányul, hogy az OVB, illetve az Országgyûlés határozata megfelel-e az Alkotmánynak és a vonatkozó jogszabályoknak. Ennek során alapvetõ szempont az, hogy az Országgyûlésnek végrehajtó, a népszuverenitás érvényre juttatását szolgáló szerepe van a kötelezõen elrendelendõ népszavazással kapcsolatban a folyamatnak abban a szakaszában, amikor már a népszavazás elrendelésérõl kell dönteni. Az Alkotmánybíróság a jelen ügyben is azt állapította meg, hogy a népszavazásra bocsátandó kérdés alkotmányossága, törvényessége az OVB által vizsgálandó és vizsgálható a hitelesítési eljárásban, az Alkotmány és az Nsztv. szabályai szerint. Az OVB döntését követõen – a törvényben meghatározott, jogvesztõ határidõ alatt – bárki számára nyitva áll a lehetõség, hogy a kérdéssel kapcsolatban alkotmányossági és törvényességi aggályait kifejtse, jogorvoslati eljárást kezdeményezzen. A kezdeményezésben foglalt kérdés megengedhetõségét – törvényességét és alkotmányszerûségét – illetõen az Alkotmánybíróság foglal állást, mindenkire kötelezõen, erre irányuló kifogás alapján. Az Alkotmánybíróság döntése a kérdés hitelesítésérõl állást foglaló OVB határozatot illetõen szükségképpen a döntés meghozatalakor fennálló helyzethez igazodik. Az Alkotmánybíróság azt vizsgálhatja a hitelesítés tárgyában hozott OVB határozat ellen benyújtott kifogás alapján, hogy az OVB döntése a hitelesítésrõl az Alkotmánynak és 2008/10. szám a figyelembe veendõ más törvénynek, az Nsztv.-nek megfelel-e. Az Alkotmánybíróság jogosultságainak értelmezésével kapcsolatban – most már a népszavazást elrendelõ határozat ellen benyújtható kifogásokról szóló döntése kereteit illetõen, állampolgárok által kezdeményezett népszavazás esetében – jelentõsége van annak, hogy az OVB-nek a kérdést hitelesítõ döntését lényegében bárki kifogással támadhatja meg az Alkotmánybíróság elõtt. Ez más megfogalmazásban azt jelenti, hogy ilyen esetben a kérdésre irányuló, de a nyitva álló jogvesztõ határidõ után elõterjesztett, újabb kifogások – elkésettség miatt – nem vizsgálhatók érdemben. Ennek a megállapításnak hatással kell lennie az elrendelésrõl szóló országgyûlési határozat ellen benyújtott kifogások elbírálásával kapcsolatos alkotmánybírósági hatáskör értelmezésére is, a jelen esetben kötelezõen elrendelendõ népszavazással összefüggésben. A kifogások tartalma az, amelynek alapján azokat minõsíteni lehet ilyenkor aszerint, hogy azok változatlanul a hitelesítés ellen irányulnak-e vagy az elrendelés alkotmányszerûségét, törvényességét vitatják. Kötelezõen elrendelendõ népszavazási kezdeményezésnél az olyan kifogásokat, amelyeket tartalmuk szerint a hitelesítés szakaszában lehetett volna elõterjeszteni, az Alkotmánybíróságnak vissza kell utasítania, az országgyûlési határozatot helyben kell hagynia a Ve. 130. § (3) bekezdése alapján. Ezzel azonosan foglalt állást az Alkotmánybíróság a

Source: https://magyarkozlony.hu/hivatalos-lapok/5f1280da09dd85eb0988df150654a638407a405c/dokumentumok/6a9821c9fc4f908712a81c9f15e93ea90847da90/letoltes